Հովհաննես Երանյան

Հովհաննես Գրիգորի Երանյան (1963, մայիսի 7, Դարակերտ, Արարատի մարզ), հայ արձակագիր։ Հայաստանի գրողների միության անդամ (2003)։

Կենսագրություն
1990 թվականին ավարտել է Երևանի գեղարվեստա-թատերական ինստիտուտի թատերագիտության բաժինը։ Աշխատել է մամուլում և հեռուստատեսությունում։ «Երկիր» շաբաթաթերթի մշակութային էջի պատասխանատուն է։ Հեղինակել է հայ մշակույթի և գրականության վերաբերյալ մի քանի տասնյակ փաստագրական ֆիլմեր ու հաղորդումներ։ Թատերագիտական, գրականագիտական, կինոգիտական բազմաթիվ հոդվածներ ու գրախոսականներ է տպագրել ինչպես հայաստանյան, այնպես էլ սփյուռքահայ մամուլում։

1995 թվականին Բեռլինի «Literatur werk chat» կազմակերպության հրավերով «Պատերազմը և գրականությունը», «Մշակույթի դերը պատերազմների կանխարգելման գործում» թեմաներով դասախոսություններ է կարդացել Գերմանիայում։

Պատմվածքները թարգմանվել են գերմաներեն, անգլերեն, հոլանդերեն, ռումիներեն, ռուսերեն և պարսկերեն լեզուներով։ Պարսկերեն առանձին գրքով հրատարակվել է նաև նրա «Կույրերը» պիեսը և 2004 թվականի նոյեմբերին բեմադրվել Թեհրանում։

Հրատարակել է 4 արձակ ժողովածու՝ 
 «Միակ ոտնահետք», 1999
 «Զինադադար», 2005
 «Մարդահամար», 2008
 «Ամենագեղեցիկ հարվածը», 2010

Պարգևներ  
2010 թվականին «Ամենագեղեցիկ հարվածը» գիրքն արժանացել է «Արդի հայ արձակ. 21-րդ դար» մրցանակաբաշխության առաջին մրցանակի
Պողոսյան մրցանակ, 2018

Երկեր 
 Այլ ոտնահետքեր (ընտրանի), Երևան,2014
 Ողորմություն Ֆրոսյային (պատմվածքներ), Երևան, Անտարես, 2013, 144 էջ։
 Ամենագեղեցիկ հարվածը (վեպ), Երևան, 2010
 Մարդահամար (վեպ, պատմվածքներ, պիեսներ), Երևան, 2008
 Զինադադար, Երևան, 2005
 Միակ ոտնահետք, Երևան, 1999

Մամուլ 
 Անաղ երկիր, «Գարուն», 1999, N 10։

Ծանոթագրություններ

Արտաքին հղումներ 
Հովհաննես Երանյան 
Հովհաննես Երանյանը bookmark.am֊ում
Հովհաննես Երանյան, Խարխափումներ
Հովհաննես Երանյան, Նոր տարի, “Sovet... post Sovet” շար­քից

Հայ արձակագիրներ
1963 ծնունդներ
Մայիսի 7 ծնունդներ
Դարակերտ գյուղում ծնվածներ
Հայաստանի գրողների միության անդամներ
Երևանի պետական գեղարվեստաթատերական ինստիտուտի շրջանավարտներ
Պողոսյան մրցանակի դափնեկիրներ